
РЕШЕНИЕ

№ 70/30.05.2008г.

ПРОТОКОЛ № 10/30.05.2008г.


ОТНОСНО: Учредяване право на строеж за построяване на гаражи


На основание чл. 21, ал. 1, т. 8 от ЗМСМА, чл. 37, ал. 1 от ЗОС и чл.28, ал.1, 2 и 3, чл. 49, ал. 2 и чл.52 от НРПУРОИКПКООЕ, ОБЩИНСКИ СЪВЕТ – ЕЛЕНА

РЕШИ:

1. Обявява присъствен търг с тайно наддаване за учредяване право на строеж върху имот частна общинска собственост за построяване на 8 /осем/ бр.гаражи всеки от които с площ от 18,60 кв.м., в УПИ І „За надземни гаражи и трафопост”, кв.86 по плана на гр.Елена, актуван с АОС 431/14.02.2005 г.
2. Утвърждава начална тръжна цена за един гараж от 360 лв. /триста и шестдесет лева/
3. Утвърждава тръжни условия както следва:
3.1. До участие в търга се допускат физически лица собственици /съсобственици/ на апартаменти в жилищните блокове на ул.”Крайбрежна” №32 и №37 и нямащи просрочени парични задължения към община Елена, данъчните и осигурителните органи.
3.2. Участниците по т.3.1. имат право да участват в търга за учредяване право на строеж само за един гараж. От всеки апартамент може да участва само по един кандидат независимо от броя на живущите в него и броя на съсобствениците.
3.3. Участниците в търга трябва да са жители на гр.Елена и да имат регистрация за постоянен и настоящ адрес в жилищните блокове на ул.”Крайбрежна” № 32 и № 37. Те и членовете на техните семейства да не притежават гараж в гр.Елена, да не са прехвърляли или преустройвали такъв.
3.4. Депозитът за участие е в размер на 100 лв.
3.5. При подаване на заявления нарушаващи т.3.2. от настоящите тръжни условия от участие се отстранява всеки нарушил условието като внесеният депозит се задържа.
4. Утвърждава тръжна документация, както следва:
- Заявление за участие в търга;
- проекто договор;
- тръжни условия;
- декларация за оглед на обекта;
- декларация за липса на просрочени парични задължения към Община Елена;
- АОС на имота – копие;
5. Търгът да се проведе от комисия в състав;
Председател:Йордан Кирчев – зам. кмет;
Членове: 
1. Веселка Коева – юрист;
2. Петя Добрева – н-к сектор “УСКП”;
3. Димка Петрова – гл. счетоводител;
4. Милко Моллов – общински съветник;
5. Йордан Йорданов – общински съветник;
Резервни членове:
1. Йордан Цветанов – юрист;
2. Силвия Мирянова – ст. счетоводител;
3. Георги Аргиров - общински съветник;
Възлага на Кмета на общината провеждането на търга за учредяване право на строеж и го упълномощава да сключи договори със спечелилите участници.

